SAPPE วิ่ง 4% เก็งกำไรปี 66 ทะลุ 600 ลบ. รับยอดขายแกร่ง โบรกเคาะเป้า 51 บ.
SAPPE บวก 4% โบรกแนะนำราคาเป้าหมาย 51 บ. ชี้กำไรปี 66 แตะ 606 ลบ. โต 45% จากยอดขายต่างประเทศทะลัก ส่วน Q4/65 คาดกำไรโต 125%  
SAPPE บวก 4% โบรกแนะนำราคาเป้าหมาย 51 บ. ชี้กำไรปี 66 แตะ 606 ลบ. โต 45% จากยอดขายต่างประเทศทะลัก ส่วน Q4/65 คาดกำไรโต 125%  
6 ก.พ. 2566

ผู้สื่อข่าวรายงานว่า วันนี้ (6 ก.พ.66) ราคาหุ้น บริษัท เซ็ปเป้ จำกัด (มหาชน) หรือ SAPPE ณ เวลา 14:41 น. อยู่ที่ระดับ 49 บาท บวก 2 บาท หรือ 4.26% สูงสุดที่ระดับ 47 บาท ต่ำสุดที่ระดับ 49.75 บาท ด้วยมูลค่าการซื้อขาย 68.65 ล้านบาท

บล.โนมูระ พัฒนสิน ระบุในบทวิเคราะห์วันนี้ (6 ก.พ.) ธุรกิจเห็นจุดเปลี่ยนเชิงบวกชัดเจน ผ่านเป้า 5 ปีนี้เติบโต 3 เท่า (CAGR 22%) จากตลาดต่างประเทศอยู่ในจุดเร่งตัว เร่งจุดจำหน่ายทั้งเอเชีย, ยุโรป, สหรัฐ ประเมินกำไรปี 66 อยู่ 606 ล้านบาท เพิ่มขึ้น 45% จากงวดเดียวกันของปีก่อน ส่วนปี 67 อยู่ที่ 682 ล้านบาท เพิ่มขึ้น 13% จากงวดเดียวกันของปีก่อน จากยอดขายต่างประเทศโตแรง
สำหรับระยะสั้นคาดกำไรไตรมาส 4/65 อยู่ที่ 125 ล้านบาท เพิ่มขึ้น 125% จากงวดเดียวกันของปีก่อน แต่ลดลงจากไตรมาสก่อนตามฤดูกาล รวมถึงโมเมนตัมไตรมาส 1/66 – ไตรมาส 3/66 จะกลับสู่จุดที่ดีมาก โดยบริษัทเตรียมเพิ่มกำลังการผลิตระดับ เพิ่มขึ้น 30% ตั้งแต่ต้นปี 66 สะท้อนแนวโน้มยอดขายระดับสูงในต่างประเทศ และ เป็นกลุ่ม High margin สนับสนุนทั้งยอดขายและอัตรากำไร แนะนำราคาเป้าหมาย 51 บาท